ԿՈՆԿԱԿԱՖ-ի առաջնություն 1985

1985 թ. կայացած ֆուտբոլի Հյուսիսային ու Կենտրոնական Ամերիկայի և Կարիբյան ավազանի մայրցամաքային առաջնությունը՝ ԿՈՆԿԱԿԱՖ-ի առաջնությունը, դարձավ մրցաշարի չորրորդ խաղարկությունը, որը ԿՈՆԿԱԿԱՖ-ի առաջնությունը համատեղեց 1986 թ. ֆուտբոլի աշխարհի առաջնության տեղական գոտու ընտրական մրցաշարի հետ։ ԿՈՆԿԱԿԱՖ-ին հատկացված էր աշխարհի առաջնության եզրափակիչ մրցաշարի 24 ուղեգրերից երկուսը, և այն բանից հետո, Մեքսիկան նվաճեց աշխարհի առաջնության կազմակերպիչ երկիր լինելու իրավունքը (ավելի վաղ նախատեսված էր աշխարհի առաջնությունը անցկացնել Կոլումբիայում, սակայն ավերիչ երկրաշարժից հետո կոլումբիական կառավարությունը հայտարարեց, որ պատրաստ չէ ընդունել մրցաշարը, և ՖԻՖԱ-ն որոշեց փոխել նրա անցկացման վայրը), 1986 թ. աշխարհի առաջնության ԿՈՆԿԱԿԱՖ-ի գոտու ընտրական մրցաշարի արդյունքում որոշվելու էր մեկ ազատ ուղեգրի նվաճողը։ Առաջին անգամ ԿՈՆԿԱԿԱՖ-ի առաջնությունը չունեցավ տանտեր-երկիր։ Փոխվեց նաև խաղարկության ձևաչափը։ Երեքական հավաքականներից բաղկացած երեք խմբերի հաղթողները կազմեցին եզրափակիչ փուլի խումբը, որի հաղթողն էլ նվաճեց աշխարհի առաջնության ուղեգիրը։ Խմբերում հավաքականները միմյանց հետ հանդիպեցին երկուական անգամ՝ տանը և մրցակցի հարկի տակ։


== Որակավորում ==


== Մասնակիցներ ==


== Մրցավայրեր ==


== Մրցաշարի ընթացքը ==


=== Խմբային փուլ ===
ԿՈՆԿԱԿԱՖ-ի առաջնության այս խաղարկության խմբային փուլում թիմերից յուրաքանչյուրը երկուական հանդիպում էր անցկացնում տանը և մրցակցի հարկի տակ։ A խմբում հաջորդ փուլի ուղեգրի համար պայքարն ընթացավ Հոնդուրասի և Սալվադորի միջև, իսկ Սուրինամի հավաքականը կատարեց հետնապահի դերը։ Եզրափակիչ փուլին մասնակցելու իրավունք ձեռք բերեցին վերջին խաղում հոնդուրասցիները՝ սեփական դաշտում գոլազուրկ ոչ ոքի խաղալով սալվադորցիների հետ։
B խմբում հիմնական պայքարն ընթացավ Կանադայի և Գվատեմալայի միջև։ Վճռորոշը Գվատեմալայի և Կանադայի միջև Գվատեմալայում կայացած հանդիպումն էր, որն ավարտվեց 1։1 հաշվով։ Այս ոչ ոքին կանադացիներին հաջորդ փուլի ուղեգիր բերեց։ Խմբում վերջին տեղը գրավեց Հայիթիի հավաքականը։
Ամենից հավասարակշռվածը C խումբն էր։ Սակայն խմբից դուրս գալու հիմնական պայքարը ընթացավ Կոստա Ռիկայի և Միացյալ Նահանգների հավաքականների միջև։ Կոստառիկացիները վերջին խաղում կարողացան մրցակցի հարկի տակ նվազագույն՝ 1։0 հաշվով առավելության հասնել ամերիկացիների նկատմամբ և շարունակել պայքարը հաջորդ փուլում։ Տրինիդադ և Տոբագոյի հավաքականը խմբում եզրափակեց մրցաշարային աղյուսակը։


=== Եզրափակիչ փուլ ===
Եզրափակիչ փուլի երեք մասնակիցների մեջ ֆավորիտ էր համարվում Հոնդուրասը։ Ենթադրվում էր, որ նրան լուրջ դիմակայելու է Կոստա Ռիկայի հավաքականը, իսկ Կանադան դիտվում էր որպես եզրափակիչ փուլի սոսկ մասնակից։ Կրկին թիմերն անցկացրեցին երկուական տնային և արտագնա հանդիպում։ Առաջին հինգ հանդիպումների արդյունքում կոստառիկացիները դուրս մնացին չեմպիոնական մրցավազքից։ Կանադան կրկնակի անգամ ոչ ոքի խաղալով Կոստա Ռիկայի հետ (1։1 և 0։0) և մրցակցի հարկի տակ 1։0 հաշվով հաղթելով Հոնդուրասին, վերջին և վճռորոշ խաղից առաջ վերջինիս գերազանցում էր մեկ միավորով, և բավարար էր սեփական դաշտում ոչ ոքի խաղալ։ Հանդիպումն անցավ լարված պայքարում և ավարտվեց կանադացիների 2։1 հաշվով հաղթանակով, և Կանադայի ազգային թիմը առաջին անգամ նվաճեց մայրցամաքային չեմպիոնի տիտղոսը և արժանացավ 1986 թ. աշխարհի առաջնության եզրափակիչ մրցաշարի՝ ԿՈՆԿԱԿԱՖ-ին հատկացված երկրորդ ուղեգիրը։ Հոնդուրասցիները գոլերի տարբերության ավելի լավ ցուցանիշի շնորհիվ զբաղեցրեցին մրցաշարում երկրորդ տեղը։


== Հանդիպումներ ==


=== Խմբային փուլ ===


==== Խումբ 1 ====
Հանդիպումների արդյունքները


==== Խումբ 2 ====
Հանդիպումների արդյունքները


==== Խումբ 3 ====
Հանդիպումների արդյունքները


=== Եզրափակիչ փուլ ===
Հանդիպումների արդյունքները

 Կանադան ստացավ 1986 թ. աշխարհի առաջնության եզրափակիչ մրցաշարի ուղեգիր։


== Գոլերի հեղինակները ==


== Մրցանակներ և նվաճումներ ==
Մրցաշարի լավագույն ռմբարկուի մրցանակը ստացավ  Խոսե Ֆիգերոան։


== Մրցաշարային աղյուսակ ==


== Նայիր նաև ==
Ֆուտբոլի աշխարհի առաջնություն 1986 (ընտրական մրցաշար)
Ֆուտբոլի աշխարհի առաջնություն 1986


== Ծանոթագրություններ ==


== Հղումներ ==
1985 թ. ԿՈՆԿԱԿԱՖ-ի առաջնության արդյունքները ԿՈՆԿԱԿԱՖ-ի պաշտոնական կայքում(չաշխատող հղում) (անգլ.)
1985 թ. ԿՈՆԿԱԿԱՖ-ի առաջնության վիճակագրությունը RSSSF-ի արխիվում (անգլ.)
1986 թ. աշխարհի առաջնության ընտրական մրցաշարի ԿՈՆԿԱԿԱՖ-ի գոտու արդյունքները ՖԻՖԱ-ի պաշտոնական կայքում Archived 2011-12-19 at the Wayback Machine. (անգլ.)
1986 թ. աշխարհի առաջնության ընտրական մրցաշարի վիճակագրությունը RSSSF-ի արխիվում (անգլ.)